For få dage siden var hun glad og lykkelig over at have fået livsledsageren og sin musikalske partner hjem igen. Men søndag aften delte Sussi Nielsen, den ene havldel af Sussi & Leo, at Leo igen kæmpede en ulige kamp mod sygdom. 'Denne gang er der intet at gøre', skrev hun til parrets tusindvis af følgere på Facebook og Instragram. Dagen derpå - og imens Leo ligger på sygehuset - har Sussi Nielsen valgt at åbne døren til hjemmet i Saltum for TV2 Nord. - Jeg har altså mobilen på lyd, siger hun tydeligt berørt, inden hun begynder at opridse de seneste 24 timer. Se klip fra interview øverst. -	Det viser sig, da han kommer på sygehuset, at nu er nyren også ved at svigte. Så det var både tarmene, nyrerne og leveren. Hele herligheden. Det eneste, der fungerer er hjertet og lungerne. Og er endda til trods for at han ryger, siger Sussi om partneren, hun har haft siden 9. klasse. Hun har delt både seng og scene med ham, men da tarmslyng truede med at rive ham fra hende før nytår, besluttede de, at fremover skulle Sussi optræde alene. De var bare glad for han var blevet så frisk, hvor han - trods han stod frem i kørestol - var hjemvendt til privaten. - Han havde så mange planer. Der var så mange ting, han gerne ville. Her i fredags, han sidste rigtige aften, havde han store planer om at lave en pibe, siger Sussi og fortsætter: -	Nu ligger han bare stille og roligt og sover, og får noget morfin, hvis det gør ondt nogle steder. Men han ligger bare og venter. De seneste døgn har kontakten til Leo således kun været sporadisk, fordi han har været så afkræftet. Derfor har tankerne været mange for Sussi, både ved hans sengs side på sygehuset, men også efter hun kom hjem til huset i Saltum. -	Han betyder rigtig meget for mig, for han har lært mig rigtig mange ting. Han har lært mig, at man skal være ordentlig ved folk. Selvom folk kommer med en dum bemærkning, så skal man ikke bare svare igen. - Det man kalder i dag at være en ’bitch’, det synes han ikke, man skulle, siger hun. Facebook-opslaget har i skrivende stund fået over 1300 kommentarer med tanker og god karma. Allerede i opslaget gav Sussi udtryk for hvor det bar hen og hvor alvorligt det var. Dagen derpå er det billede det samme. - På et tidspunkt sagde han til mig: 'Jeg er så bange.' Så han vidste nok, hvor det gik hen ad, slutter Sussi Nielsen. VIDEO: Se hele TV2 Nords interview med Sussi:

Referat:
I lørdags blev Leo indlagt igen. Denne gang forventer Sussi ikke at få ham hjem.